sumalatha 234 Views BCCI , cricket , Rohit Sharma , Virat Kohli
Rohit Sharma , Virat Kohli
ముంబయి:  వెస్టిండీస్‌ పర్యటనకు టీమిండియాను ఎంపిక చేశారు. బీసీసీఐ సెలక్టర్లు యువకులకు పెద్దపీట వేశారు. మిడిలార్డర్‌లో మనీశ్‌ పాండే, శ్రేయస్‌ అయ్యర్‌కు మళ్లీ అవకాశం కల్పించారు. అంతేకాకుండా నవదీప్‌ సైనీ, రాహుల్‌ చాహర్‌ వంటి కొత్తవారితో అరంగేట్రం చేయించనున్నారు. అయితే టెస్టు, వన్డే, టీ20 జట్లకు విరాట్‌ కోహ్లీనే సారథిగా ప్రకటించడంపై కొందరు అభిమానులు అసంతృప్తి వ్యక్తం చేస్తున్నారు. ఐసీసీ వన్డే ప్రపంచకప్‌లో ఐదు శతకాలు బాది, ఐపీఎల్‌లో నాలుగు ట్రోఫీలు గెలిచిన రోహిత్‌ శర్మకు సారథ్యం ఎందుకు అప్పగించడం లేదని ట్విటర్‌లో ప్రశ్నిస్తున్నారు.కోహ్లీని బీసీసీఐ సారథ్యం నుంచి తప్పించాలి. భారత్‌కు రోహిత్‌ సారథ్యమే అత్యుత్తమం, భారత్‌కు ఎవరు మంచి సారథో బీసీసీఐ గ్రహించాలి. అని అభిమానులు ట్వీట్లు పెడుతున్నారు.
తాజా బిజినెస్‌ వార్తల కోసం క్లిక్‌ చేయండి: https://www.vaartha.com/news/business/